Document ID: /roh_data/filtered/fineweb-2-filterrobots_roh.jsonl.gz/32457

Intgins dis suenter che ses contrahent republican Donald Trump ha preschentà ses program d'economia ad in'occurenza a Detroit, ha er Hillary Clinton fatg empermischuns en cas ch'ella vegniss elegida sco emprima dunna insumma a la testa dal pajais.
Ils Stadis Unids da l'America vegnian a vesair la pli gronda investiziun en plazzas da lavur dapi la Segunda Guerra mundiala. uschia Clinton durant in'occurrenza electorala ad Iowa. Ella ha empermess d'investir daners en vias, punts, tunnels e plazzas aviaticas. Ultra da quai empermetta Clinton ina paja minimala da 15 dollars per ura.
Mardi, ils 8 da november 2016 è l'uschenmumnà «Super Tuesday» che decida davart la successiun da Barack Obama. Pervi da la limitaziun dal temp d'uffizi ad 8 onns, na dastga il president actual betg pli candidar per il pli aut uffizi.
RR novitads 06:00